На основу чл. 99 ст. 2. Закона о планирању и изградњи („Службени гласник РСˮ, бр. 72/09, 81/09 - исправка, 64/10- УС, 24/11, 121/12, 42/13-УС, 50/13-УС, 98/13-УС, 132/14, 145/14, 83/18, 31/2019, 37/2019 – други закон, 9/20 и 52/21) и чл. 9 ст. 1. и 2. Уредбе о условима, начину и поступку располагања грађевинским земљиштем у јавној својини Републике Србије („Службени гласник РСˮ, бр. 56/16, 59/16 – исправка и 7/2017), директор Републичке дирекције за имовину Републике Србије доноси:

**РЕПУБЛИЧКА ДИРЕКЦИЈА ЗА ИМОВИНУ РЕПУБЛИКЕ СРБИЈЕ**

**Београд, Краља Милана бр. 16**

oбјављује

**ЈАВНИ ОГЛАС БР. 10**

**о отуђењу неизграђеног грађевинског земљишта у јавној својини Републике Србије ради изградње, путем прикупљања понуда**

I ПРЕДМЕТ ОГЛАСА

Предмет јавног огласа је отуђење неизграђеног грађевинског земљишта у јавној својини Републике Србије, прикупљањем писаних, затворених понуда, а ради изградње објекта, и то:

кат. парцеле бр**. 134/31 КО Кнежевац**, укупне површине 4 a 68 m2, у јавној својини Републике Србије, која се према Информацији о локацији Секретаријата за урбанизам и грађевинске послове Градске управе града Београда, IX-09 бр. 350.1-6891/2021 од 25.11.2021. године, налази у површинама постојећег индивидуалног становања, у групацији Е-Е, по почетној цени, у висини тржишне вредности у износу од 6.500,00 динара по m2, односно укупно у износу од 3.042.000,00 динара;

Висина депозита од 304.200,00 динара, (у даљем тексту „Депозитˮ), уплаћује се на рачун **840-833804-55**, Републичка дирекција за имовину Републике Србије, депозит за спровођење поступка располагања војном и другом државном имовином, са позивом на број: **202394641704201906**;

**Критеријум за оцењивање понуда је** „Највиша понуђена цена за предметно земљиштеˮ

**Напомена:** кат. парц. бр. 134/31 КО Кнежевац, заједно са кат. парц. бр. 128/11 КО Кнежевац, која је у приватној својини физичких лица, улази у састав грађевинске парцеле ГП59, а према Регулационом плану насеља „Кнежевац – Кијевоˮ („Сл. лист града Београдаˮ, бр. 1/00). Обавезно је пре подношења захтева за употребну дозволу предметне парцеле спојити у једну катастарску парцелу.

Почетни износ цене за отуђење горе наведеног грађевинског земљишта утврђен је у висини тржишне вредности по метру квадратном грађевинског земљишта, а на основу процене Министарства финансија - Пореске управе.

II УСЛОВИ ПРИЈАВЉИВАЊА

Право учешћа на огласу имају сва заинтересована правна и физичка лица која испуњавају услове Огласа, која откупе Продајну документацију и која уплате депозит.

Продајна документација преузима се у просторијама Републичке дирекције за имовину Републике Србије, Београд, Краља Милана бр. 16, сваког радног дана од 10 до 14 часова, од **8.03.2023. године до 31.03.2023. године.**

Приликом преузимања продајне документације овлашћено лице понуђача је дужно да достави доказ о уплати **10.000,00 динара** (неповратних), на рачун Републичке дирекције за имовину Републике Србије, број: **840-833804-55**, приход од продаје земљишта у корист нивоа Републике, са позивом на број **20239464170420190601.**

Учесник у поступку који је преузео Продајну документацију дужан је да до **3.04.2023. године** уплати Депозит на рачун број **840-833804-55,** Републичка дирекција за имовину Републике Србије, депозит за спровођење поступка располагања војном и другом државном имовином, са позивом на број **202394641704201906**.

Понуда правног лица мора да садржи назив, седиште и број телефона и мора бити потписана од стране овлашћеног лица и оверена печатом. Уз понуду правног лица се прилаже извод из регистра привредних субјеката надлежног органа и потврда о пореском идентификационом броју.

Понуда физичког лица мора да садржи име и презиме, адресу, матични број и број телефона и мора бити потписана, а ако је то лице приватни предузетник уз понуду се прилаже извод из регистра надлежног органа и потврда о пореском идентификационом броју.

Учесник уз понуду мора да достави потврду о уплати Депозита, изјаву да прихвата све услове из јавног огласа и изјаву о условима за враћање Депозита (чији су нацрти саставни део Продајне документације).

Учесник уз понуду мора да достави назив своје пословне банке и број жиро рачуна на који се може извршити повраћај Депозита, у случају да не буде изабран као најповољнији.

Понуда се доставља на писарницу **Републичке дирекције за имовину Републике Србије, ул. Добрињска бр. 11, Београд**, и то **до 7.04.2023. године до 15.00 часова.**

Понуда се доставља у затвореној коверти са назнаком **„НЕ ОТВАРАТИ, Понуда за отуђење грађевинског земљишта у јавној својини Републике Србије по Огласу бр. 10ˮ.** На полеђини коверте видљиво назначити назив, адресу и телефон подносиоца понуде. Понуда је непотпуна ако не садржи све што је прописано, ако нису приложене све исправе како је предвиђено јавним огласом или су подаци дати супротно објављеним условима.

Уколико на оглас пристигне једна понуда, иста ће се узети у разматрање.

Непотпуне и неблаговремене понуде, неће бити узете у разматрање.

Дирекција задржава право да поништи поступак по овом Јавном огласу, као и да у случају пријема неодговарајућих и непотпуних понуда не изврши избор најповољнијег понуђача.

Дирекција неће сносити никакву одговорност нити бити дужна да надокнади било какву штету коју би учесник евентуално могао имати поводом учешћа у овом поступку.

III СПРОВОЂЕЊЕ ПОСТУПКА

Поступак прикупљања понуда спроводи Комисија за прикупљање понуда за отуђење неизграђеног грађевинског земљишта у јавној својини Републике Србије (у даљем тексту: Комисија).

Отварање приспелих понуда извршиће се комисијски.

У случају да два или више учесника понуде исту цену, Дирекција задржава право да по слободном уверењу и процени изврши избор најповољнијег понуђача.

Након проведеног поступка прикупљања понуда, на предлог Републичке дирекције за имовину Републике Србије о отуђењу предметног грађевинског земљишта најповољнијем понуђачу, одлучује Влада Републике Србије.

Изабрани понуђач је дужан да у року од 30 дана од дана доношења одлуке Владе Републике Србије закључи Уговор о отуђењу грађевинског земљишта у јавној својини Републике Србије (у даљем тексту: „Уговорˮ), а који, у име Републике Србије закључује директор Дирекције, или лице које он за то овласти.

У року од 15 дана од дана закључења Уговора купац је дужан исплатити купопродајну цену.

Најповољнијем понуђачу задржава се уплаћени Депозит до потписивања Уговора. Осталим учесницима у Јавном Огласу Депозит се враћа у року од 20 дана од дана доношења одлуке Владе Републике Србије.

Депозит се задржава:

1. Уколико заинтересовано лице уплати депозит а не поднесе понуду;

2. Уколико понуђач чија је понуда проглашена најповољнијом, у року од 30 дана од дана доношења одлуке Владе Републике Србије не закључи Уговор;

3. Уколико најповољнији понуђач потпише уговор а не уплати целокупну купопродајну цену у року од 15 дана од дана закључења Уговора.

Купац сноси све трошкове овере уговора, као и трошкове проузроковане таксама и накнадама пред надлежним државним органима.

Додатна обавештења и информације о овом јавном огласу могу се добити од Републичке дирекције за имовину Републике Србије, на телефон број **011/ 32 00 868**,контакт особа Ивана Матовић.